open-index/open-wikipedia-markdown huggingface dataset:
Kresťanské misijné centrum Oáza Viery

**Kresťanské misijné centrum Oáza viery** je neoprotestanské hnutie so sídlom v Košiciach. Patrí do celosvetového letnično-charizmatického hnutia.

Kategória:Protestantské cirkvi na Slovensku
Gotická veža z františkánskeho kostola v Sade Janka Kráľa

**Gotická veža z františkánskeho kostola** v sade Janka Kráľa v Bratislave je najvýraznejším architektonickým prvkom v sade Janka Kráľa. Je to jedinečný záhradný altánok, ktorý bol pôvodne vežou františkánskeho kostola.

Táto gotická veža bola začiatkom 15. storočia umiestnená nad krížovou chodbou na južnej stene františkánskeho kostola. Vytvoril ju Michael Chnab. V roku 1897 jej hornú časť museli kvôli poškodeniu zemetrasením nahradiť neogotickou nadstavbou podľa projektu architekta Friedricha Schuleka. Vrch veže bol po zemetrasení premiestnený do sadu Janka Kráľa, kde teraz slúži ako altánok.

Veža je obľúbeným miestom stretávania, kulisou svadobných fotografií, obchodným centrom a zároveň aj špecifickým orientačným bodom.

## Iné projekty

Kategória:Sad Janka Kráľa
Attila Csihar

**Attila Csihar** (* 29. marec 1971) je spevák nórskej black metalovej skupiny Mayhem pochádzajúci z Maďarska.

Kariéru začal v skupine Tormentor. V roku 1992, po samovražde Deada z Mayhem prijal ponuku *„naspievať“* vokály pre album *[[De Mysteriis Dom Sathanas]]*. Po nahratí albumu pokračoval vo účinkovaní v kapelách Aborym a Keep of Kalessin, ako aj vo viacerých experimentálnych projektoch (Plasma Pool, Korog, nahrávky pre americkú skupinu Sunn O))), s ktorou aj vystupoval na koncertnom turné). Niekoľko piesní nahral aj so skupinami Emperor, Limbonic Art a Anaal Nathrakh.

V roku 2004 sa vrátil naspäť do skupiny Mayhem, keď ju opustil dlhoročný spevák Maniac. Okrem spolupráce s Mayhem sa v súčasnosti venuje aj doom metalovým projektom Burial Chamber Trio a Grave Temple.

## Diskografia
* Tormentor: *[[The Seventh Day of Doom]]* (1987)
* Tormentor: *[[Anno Domini (album)| Anno Domini]]* (1988)
* Mayhem: *[[De Mysteriis Dom Sathanas]]* (1993)
* Plasma Pool: *I* (1991-1994)
* Plasma Pool: *[[Drowing]]* (1991-1993)
* Aborym: *[[Kali Yuga Bizarre]]* (1998)
* Mayhem: *[[Mediolanum Capta Est]]* (1998, live album)
* Tormentor: *[[Recipe Ferrum!]]* (1999)
* Aborym: *[[Fire walk with Us]]* (2000)
* Limbonic Art: *[[Ultimate Death Worship]]* - vokály v skladbe „From the Shades of Hatred“
* Aborym: *[[With no Human Intervention]]* (2003)
* The Beast of Csihar Attila (2003, kompilácia)
* Anaal Nathrakh: When Fire Rains Down from the Sky, Mankind will Reap as it Has Sown - vokály v skladbe „Atavism“
* Keep of Kalessin: *[[Reclaim]]* (2003)
* Emperor: *[[Scattered Ashes]]* - vokály v skladbe „Funeral Fog“, (coververzia Mayhem)
* Sear Bliss: *[[Glory and Perdition]]* - vokály v skladbe „Birth of Eternity and Shores of Death“
* Korog: *[[Korog (album)|Korog]]* (2004)
* Sunn O))): *[[White2]]* (2004)
* Aborym: *[[Generator (aborym album)|Generator]]* - vokály v skladbe „Man Bites God“
* Anaal Nathrakh: *[[Eschaton (album)|Eschaton]]* - vokály v skladbe „Regression to the Mean“
* Mayhem: *[[Ordo Ad Chao]] (2007)
* [[Grave Temple]]: *The Holy Down'' (2007)

## Iné projekty

Kategória:Maďarskí heavymetaloví speváci
Kategória:Mayhem
Červená asymetria

**Červená asymetria** je asymetria spektrálnej čiary (najmä čiary vodíka Hα) pozorovaná pri vzplanutí slnečnej erupcie. Spočíva v prebytku žiarenia v dlhovlnnom (červenom) krídle spektrálnej čiary.

Červenú asymetriu zapríčiňuje absorpcia žiarenia erupcie rozrušenými oblasťami plynu v chromosfére Slnka, uvedenými do pohybu smerom od Slnka účinkami erupcie. Vzhľadom na smer pohybu týchto plynov podľa Dopplerovho javu sa absorpcia prejavuje najmä v krátkovlnnom (fialovom) krídle spektrálnej čiary.

Kategória:Slnko
Červená koronálna čiara

**Červená koronálna čiara** je emisná spektrálna čiara 9-násobne ionizovaného železa Fe X. Má vlnovú dĺžku 637,4 nm.

Kategória:Slnko
Československá astronomická spoločnosť pri ČSAV

**Československá astronomická spoločnosť pri ČSAV** (skratka **ČAS**) bola dobrovoľná výberová vedecká spoločnosť združujúca vedeckých, vedecko-pedagogických a odborných pracovníkov z oblasti astronómie a príbuzných vied. Založená bola v roku 1957. Nadväzovala na tradície Českej astronomickej spoločnosti založenej v roku 1917 a vydávala neperiodický vestník Kosmické rozhledy.

Kategória:Astronómia v Česko-Slovensku
Irisbus

right|thumb|Irisbus Citelis 12 m

**Irisbus** bol medzinárodný výrobca autobusov. Spoločnosť vznikla zlúčením týchto dvoch skupín výrobcov autobusov: Iveco (Sauver France, Unic, Lancia, Orlandi, Magirus-Deutz) a Renault V.I. (okrem iného Berliet, Saviem, Dodge Europe, Heuliez-Bus a Karosa), neskôr Irisbus pohltil krachujúci Ikarus. Ako jedna spoločnosť tak všetky môžu jednoduchšie koordinovať výrobu a majú väčší vplyv na trhu s autobusmi, bol 2. najväčší výrobca v Európe (po Evobuse Mercedes-Benz). V roku 2014 sa firma premenovala na Iveco Bus. Zmodernizoval sa vzhľad autobusov ktoré vyrábajú, ale stále sa podobajú na tie od Irisbusu.

Hlavný výrobný závod celej skupiny sa nachádza vo francúzskom Annonay (bývalý Renault), ďalšie výrobné závody sú aj inde vo Francúzsku, ale napríklad aj vo Vysokom Mýte, kde je závod firmy Karosa, ktorá sa dnes (od 1.1.2007) nazýva Iveco Česká republika.

## Pozri aj
* Karosa

Kategória:Výrobcovia autobusov
Československý národný komitét astronomický

**Československý národný komitét astronomický**, skratka **ČSNKA**, bol orgán podriadený Česko-Slovenskému národnému komitétu ICSU (International Council of Scientific Unions) a Vedeckému kolégiu astronómie a geofyziky ČSAV. Zabezpečoval styky medzi astronomickými inštitúciami v Česko-Slovensku a IAU (International Astronomical Union).

Kategória:Astronómia v Česko-Slovensku
Čiara 21 cm

**Čiara 21 cm** je spektrálna čiara rádiového žiarenia neutrálneho medzihviezdneho vodíka vlnovej dĺžky 21 cm (rádiová spektrálna čiara).

Kategória:Spektroskopia
Kategória:Vodík
Projekt Daedalus

**Daedalus** bol projekt kozmickej lode určený na medzihviezdne lety, vypracovaný Britskou medziplanetárnou spoločnosťou. Projekt sa zakladá na použití známych technologických postupov, prípadne takých, ktorých použitie sa dá očakávať v blízkej budúcnosti. Projekt Daedalus predpokladá použitie série kontrolovaných termonukleárnych výbuchov s dosiahnutím výtokovej rýchlosti okolo /s. Pri začiatočnej hmotnosti telesa asi 1,5.108 kg so štartom z obežnej dráhy okolo Zeme a užitočnom zaťažení 5.105 kg by kozmická loď mohla dosiahnuť rýchlosť asi /s a doletieť do oblasti Barnardovej hviezdy (pri ktorej existuje planetárna sústava) asi za 40 rokov. Loď by vyslala rádiové signály obsahujúce pozorovania okolia hviezdy na Zem.

Kategória:Kozmonautika
Dátumová hranica

thumb|Línia dátumovej hranice

**Dátumová hranica** je myslená čiara prechádzajúca približne poludníkom 180° zemepisnej dĺžky, určená na základe medzinárodnej dohody. Prechádza málo osídlenými oblasťami Tichého oceána, vyhýba sa kontinentom a ostrovom. Pri jej prekročení východným smerom sa z dátumu odpočíta jeden deň, pri prechode na západ sa dátum posúva o jeden deň dopredu. Pri prechode dátumovou hranicou sa mení len dátum, ale miestny čas sa mení spojite a nezávisí od prechodu dátumovou hranicou.

Kategória:Kalendáre
David Dunlap Observatory

náhľad
náhľad|Administratívna budova o  David Dunlap Observatory
**David Dunlap Observatory** je astronomické observatórium torontskej univerzity v meste Richmond Hill, Ontário, Kanada, založené v roku 1935. Je zamerané na fotometrický a spektroskopický výskum premenných hviezd a vybavené  a  reflektorom. Observatórium má ďalší  Cassegrainov reflektor v observatóriu Las Campanas Observatory v Čile a  rádiový ďalekohľad v Algonquin Radio Observatory.

## Iné projekty

## Externé odkazy

* Oficiálne stránky 

Kategória:Astronomické observatóriá v Kanade
Kategória:Richmond Hill (Ontário)
Defekt hmotnosti

**Defekt hmotnosti** alebo **hmotnostný úbytok** je rozdiel Δm medzi súčtom hmotností jednotlivých nukleónov, ktoré tvoria jadro atómu, a atómovou hmotnosťou. Podľa Einsteinovho vzťahu \,\! E = c^2 \Delta m možno z defektu hmotnosti vypočítať príslušnú väzbovú energiu jadra.

Kategória:Jadrová fyzika
Deklinačná os

**Deklinačná os** je os paralaktickej montáže kolmá na polárnu os. Leží rovnobežne s rovinou rovníka a otáčaním okolo nej sa nastavuje ďalekohľad v deklinačnej rovine.

## Pozri aj

* montáž ďalekohľadu

Kategória:Ďalekohľady
Dvojlom

**Dvojlom** je rozdvojenie svetelného lúča pri lome do opticky anizotropného prostredia. Obidva lúče sú lineárne polarizované a postupujú v inom smere. Dvojlomom sa vyznačujú všetky kryštály okrem kubickej sústavy. Optickou osou kryštálu je priamka vedená ľubovoľným bodom kryštálu v smere, v ktorom nenastáva dvojlom. Rovina obsahujúca optickú os a lúč je hlavná rovina (rez) kryštálu. Riadny lúč je polarizovaný v rovine hlavného rezu a mimoriadny v rovine kolmej na hlavný rez. Jednoosové sú kryštály majúce len jeden smer, v ktorom nenastáva dvojlom. (islandský kalcit). Kryštály s dvoma takýmito smermi sú dvojosové. Vo väčšine jednoosových priehľadných kryštálov je intenzita riadneho aj mimoriadneho lúča rovnaká.

Kategória:Optika
Kategória:Fyzikálne veličiny
Kategória:Bezrozmerné veličiny
Kategória:Mineralógia
Dynamická paralaxa

**Dynamická paralaxa** je paralaxa hviezdy určená z pozorovaných zmien jasnosti dvojhviezd pomocou 3. Keplerovho zákona pri známej celkovej hmotnosti dvojhviezdy. Určuje sa vzťahom n" = a" . (M1 + M2)-1/3. P-2/3,

kde a je zdanlivá veľká polos relatívnej obežnej dráhy dvojhviezdy, (M1 + M2) súčet hmotností zložiek dvojhviezdy a P obežný čas v rokoch. Prevrátená hodnota paralaxy dáva potom priamo vzdialenosť hviezdy v parsekoch.

## Pozri aj

* vzdialenosti vo vesmíre

Kategória:Astrometria
Dráhový moment

**Dráhový moment** alebo **revolučný moment** alebo **obehový moment** je moment hybnosti zodpovedajúci dráhovému pohybu častice (planéty okolo Slnka, elektrónu v atóme).

Kategória:Dynamika
Riečny prielom

**Riečny prielom** je tá časť údolia, v ktorej sa rieka prediera cez prekážku, napr. vo forme skalného masívu. Spôsob vzniku prielomov môže byť rôzny. V súčasnosti sa rozoznáva päť typov prielomov:
#*Prielivový*: voda je zadržiavaná v riečnom bazéne, ktorý bol zahradený zosuvom, morénovým valom, tektonicky a pod. Po vyplnení depresie vzniká jazero a nahromadená voda sa prelieva cez okraj prekážky. Procesom erózie rieka rozširuje svoje koryto, rozrušuje prekážku, čo postupne vedie k zániku hradeného jazera.
#*Regresný (spätný)*: vzniká vďaka spätnej erózii, ktorá priečne rozrušuje zdvíhajúce sa morfoštruktúry. Formovaním mladej eróznej siete sa vodné toky postupne spätne zarezávajú do zdvíhajúcich sa štruktúr, pričom vznikajú regresné prielomy.
#*Epigenetický*: vzniká vtedy, ak sa riečna sieť vytvára na podloží z mäkkých hornín, pod ktorými sa nachádzajú tvrdšie a odolnejšie horniny. Spočiatku sa rieka vyvíja v mäkkom podloží, hĺbkovou eróziou sa však postupne dostáva na úroveň tvrdšieho podložia. Pokračuje vo formovaní doliny aj napriek tomu, že v okolí rieky sa vyskytujú aj menej odolné horniny. Rieka tak zostane „uväznená“ vo svojej doline, ktorá pochádza z obdobia zahlbovania sa do mäkkej nadložnej geologickej jednotky. Pozri aj epigenéza.
#*Antecedentný*: vytvára sa eróznym zahlbovaním sa dolín do vyzdvihovaných morfoštruktúr. Doliny sú staršie ako susedné morfoštruktúry, ktoré prerezávajú. Podmienkou vzniku týchto prielomov je, aby rýchlosť erózie vodného toku bola vyššia ako rýchlosť vyzdvihovania sa morfoštruktúrnej prekážky. V opačnom prípade by zdvíhajúce sa pohorie zahradilo rieku a podmienilo vznik jazera v kotline nad pohorím. Príkladom z územia Slovenska sú prielomové doliny Váhu cez Veľkú (Kraľoviansky prielom) a Malú Fatru (Strečniansky prielom).
#*Zdedený*: vzniká vtedy, ak rieka vytvorila prelom v predošlých geologických obdobiach (napr. v dobe ľadovej) a v súčasnosti ho využíva iný vodný tok.

Ak rieka opustí svoj pôvodný prielom, ten sa mení z *činného* (angl. water gape) na *mŕtvy prielom* (angl. wind gape).

## Pozri aj
*Štruktúrny prielom
*Zdanlivý prielom
*Autochtónna dolina
*Alochtónna dolina

## Použitá literatúra
*Dzurovčín, L.: *Geomorfológia*, Fakulta humanitných a prírodných vied Prešovskej univerzity, Prešov 2000

Kategória:Fluviálne formy reliéfu
Debrecen Heliophysical Observatory

**Debrecen Heliophysical Observatory** je astronomické observatórium v Debrecíne v Maďarsku. Je zamerané na fyziku Slnka a jeho vybavenie je 53 cm Lyotov coudé koronograf, 25/15 cm dvojitý fotoheliograf, 15 cm fotoheliograf (na stanici Gyula).

## Externé odkazy

* Oficiálne stránky

Kategória:Astronomické observatóriá v Maďarsku
Kategória:Stavby v Debrecíne
Deceleračný parameter

**Deceleračný parameter** je bezrozmerná veličina, ktorá vyjadruje mieru spomaľovania expanzie pozorovanej časti vesmíru. Definuje sa pomocou faktora škály R vzťahom q = - Rxx R / Rx², kde Rx a Rxx sú prvá a druhá derivácia R podľa času.

Pre relativistické modely vesmíru s big bangom pri hodnote q0  0,5 sa expanzia po určitom čase zastaví a zmení sa na kontrakciu v oscilujúcom modeli vesmíru (kozmológia). Hodnota deceleračného parametra odvodená z novších pozorovaní je podľa G. A. Tammanna q0 = 0,1-0,2. Vzťah medzi deceleračným parametrom a Hubblovou konštantou H vyjadruje rovnica q = 4πGρ/3H², kde G je gravitačná konštanta a ρ stredná hustota hmoty vo vesmíre.

Kategória:Bezrozmerné veličiny
Kategória:Kozmológia
Drakonická obežná doba

**Drakonická obežná doba** je čas obehu medzi dvoma po sebe nasledujúcimi prechodmi telesa tým istým uzlom (drakonický mesiac).

Kategória:Nebeská mechanika
Dopplerovo rozšírenie

**Dopplerovo rozšírenie** je rozšírenie spektrálnej čiary, vznikajúce pohybom atómov (Dopplerov jav), ktoré absorbujú alebo emitujú žiarenie. Ak sa v určitom súbore atómy pohybujú rôznymi rýchlosťami a smermi, pohlcujú alebo emitujú žiarenie vlnových dĺžok mierne odlišných od vlnovej dĺžky, ktorá by prislúchala týmto atómom v pokoji. Dopplerovo rozšírenie vzniká vplyvom tepelného pohybu alebo turbulencie. Z veľkosti Dopplerovho rozšírenia (Dopplerova šírka čiary) možno určiť pohyb častíc a ich teplotu.

Kategória:Optika
Dopplerova šírka čiary

**Dopplerova šírka čiary** je vzdialenosť od stredu spektrálnej čiary, ktorú charakterizuje veľkosť rozšírenia čiary vplyvom Dopplerovho javu (Dopplerovo rozšírenie). Dopplerova šírka čiary ΔλD je určená vzťahom

:ΔλD = λ/c . √ (2kT/m)

kde λ je vlnová dĺžka čiary, c rýchlosť svetla, k Boltzmannova konštanta, T teplota a m celková hmotnosť atómov, ktoré vytvárajú spektrálnu čiaru.

Kategória:Optika
Štruktúrny prielom

**Štruktúrny prielom** je prielom, ktorým sa rieka neprelamuje cez samostatné tektonické jednotky. Sú to zúženiny, časté v priečnych dolinách alebo v dolinách smerujúcich kolmo na priebeh skalných lavíc. Štruktúrny prielom nie je riečny prielom v pravom zmysle slova.

Kategória:Fluviálne formy reliéfu
Zdanlivý prielom

**Zdanlivý prielom** je priraďovaný k riečnym prielomom a je to časť doliny prielomového charakteru, ktorá bola vytvorená vypreparovaním priekopovej prepadliny v oblasti s kryhovou stavbou.

Kategória:Fluviálne formy reliéfu
Peter Hrivňák

**Peter Hrivňák** (* 14. december 1973, Nitra), viac známy ako **Kuko**, je frontman slovenskej rockovej kapely Horkýže Slíže. V kapele je hlavným textárom, spevákom, do roku 2018 aj basgitaristom. Od roku 2018 je basgitaristkou Veronika Smetanová. Tiež je textárom a producentom skupiny Bijouterrier.

## Osobné info

* Pred vznikom Horkýže Slíže bol členom dvoch iných kapiel.
* Prezývku Kuko má od svojich 8 rokov.
* Keď bol na vojne, slúžil vo vojenskom priestore Libavá - neďaleko Olomouca (Česko).
* Býval v Nitre na Čermáni a na Šúdoli kde už nebýva.
* Vyštudoval Stredné poľnohospodárske učilište v Zlatých Moravciach (dnes už stredná odborná Škola Polytechnická).

Kategória:Slovenskí rockoví speváci
Kategória:Slovenskí folkoví speváci
Kategória:Slovenskí heavymetaloví speváci
Kategória:Slovenskí rockoví basgitaristi
Kategória:Slovenskí heavymetaloví basgitaristi
Kategória:Horkýže Slíže
Kategória:Osobnosti z Nitry
Mário Sabo

**Mário „Sabotér“ Sabo** (* 18. august 1974) je slovenský hudobník a gitarista. Hrá na sólovej gitare v rockovej kapele Horkýže slíže.

## Osobné informácie
Predtým, ako sa začal venovať kapele, bol poisťovacím agentom. Má ženu a dvoch synov 18 ročného Mária a 15 ročného Viktora (Mariuška).  Býva v Čechynciach.

## Iné projekty

## Externé odkazy
* Fotky Mária Saba na oficiálnej stránke Horkýže slíže 

Kategória:Horkýže Slíže
Kategória:Slovenskí rockoví gitaristi
Kategória:Osobnosti z Nitry
Dumbellova galaxia

**Dumbellove galaxie** sú galaxie vlastnosťami podobné D galaxiám; odlišujú sa od nich dvojitým jadrom v spoločnom hale. Často sú silnými zdrojmi rádiového žiarenia (napríklad rádiová galaxia Cygnus A).

Kategória:Galaxie
Juraj Štefánik

**Juraj Štefánik** (Štefko, Doktor; * 2. júl 1971) je gitarista v slovenskej rockovej kapele Horkýže slíže z Nitry, ktorá vznikla v roku 1992, je ženatý a má dvoch synov. Pôvodným povolaním je cukrár.

## Kapela
Ku kapele Horkýže slíže sa pridal až v roku 1995. Do tej doby mala kapela len jedného gitaristu a tým bol (a dodnes je) Mário Sabo a hneď v roku 1996 vychádza prvý album s názvom *[[V rámci oného]]*.

Väčšinou hrá na gitare typu SG, no aj na iných.

Spieva sprievodný spev, ale napr. skladbu *Kam? Tam, či tam?* zaspieval celú sám. 

Kategória:Horkýže Slíže
Kategória:Slovenskí rockoví gitaristi
Kategória:Slovenskí rockoví speváci
Kategória:Osobnosti z Nitry
Marek Viršík

**Marek Viršík** (Vandel; * 15. apríl 1975) je slovenský bubeník. 

Od roku 2002 je členom rockovej kapely Horkýže Slíže, kde nahradil Martina Košovana (Košo).

Pôvodným povolaním je učiteľ.

Kategória:Slovenskí rockoví bubeníci
Kategória:Slovenskí pedagógovia
Kategória:Horkýže Slíže
Pachamama

náhľad|Pachamama v kozmológii Inkov
**Pachamama** alebo **Mama Pacha** ("Matka Zem") je pôvodne inkské božstvo. Svoje svätyne má v Peru aj v Bolívii. Aj v súčasnosti k nej majú Indiáni veľmi silný citový vzťah. Je pre nich základným božstvom ku ktorému sa obracajú každý deň a chodia si k nej po radu vo chvíľach nepohody, neistoty, či strachu.

## Iné projekty

## Externé odkazy
*Bolivia's offerings to Mother Earth,
*Bolivian Indigenous Activist: We Must Respect Mother Earth, Our Pachamama 
*Bolivia enshrines natural world's rights with equal status for Mother Earth

Kategória:Inkskí bohovia
Viracocha

náhľad|Viracocha

**Viracocha** alebo **Apu Qun Tiqsi Wiraqutra** alebo **Con-Tici Viracocha** je biely a bradatý boh Inkov. Bol prevzatý od obyvateľov z obdobia pred Inkami. Podľa legendy mal syna Intiho a dcéru Pachamama. Legenda vraví o potope, v ktorej sa zachránili dvaja - syn Intiho Manco Capac a Mama Ocllo (matka plodnosti), ktorí potom obnovili svet. Známe zobrazenie Viracochu sa nachádza na Bráne Slnka v bolívijskom Tiahuanacu.

Kategória:Inkskí bohovia
Martin Košovan

**Martin Košovan** (Košo) bol prvý bubeník a spoluzakladateľ slovenskej rockovej kapely Horkýže Slíže. Odišiel z kapely v roku 2002 a nahradil ho Marek Viršík. Súčasne pracuje ako učiteľ telesnej výchovy a občianskej náuky na Strednej odbornej škole veterinárnej v Nitre

Košovan, Martin
Dráha nebeského telesa

**Dráha nebeského telesa** je súhrn všetkých polôh, ktoré nebeské teleso postupne zaujíma pri svojom pohybe v priestore (skutočná dráha) alebo zdanlivo opíše na nebeskej sfére (zdanlivá dráha). Zdanlivá dráha je priemetom skutočnej dráhy na nebeskú sféru; vplyvom pohybu pozorovateľa (rotácia Zeme, obeh Zeme okolo Slnka, pohyb slnečnej sústavy) sa body skutočnej dráhy premietajú na sféru vždy z iného miesta.

Napríklad zdanlivé geocentrické dráhy planét sú krivky, ktoré sú výsledkom vektorového skladania pohybu planéty a Zeme. Keď sa dráha nebeského telesa vzťahuje na iné nebeské teleso, ide o relatívnu dráhu, inak o absolútnu dráhu. Napríklad relatívna dráha Zeme vzhľadom na Slnko je málo výstredná elipsa, jej absolútna dráha v priestore je komplikovaná špirálovitá krivka, ktorá zahŕňa aj pohyb celej slnečnej sústavy v priestore. V skutočnosti nijaká dráha nie je absolútna, lebo sa vždy vzťahuje na nejaký definovaný bod (napríklad na začiatok daného systému súradníc, na stred Galaxie, na okolité hviezdy a podobne).

Určovanie relatívnych dráh telies slnečnej sústavy je úlohou výpočtu dráh a patrí do oblasti nebeskej mechaniky.

## Pozri aj

* elementy dráhy

Kategória:Nebeská mechanika
Dráha hviezdy

**Dráha hviezdy** je obežná dráha hviezdy okolo centra hviezdnej sústavy. Hviezdy populácie I a diskovej populácie majú dráhy veľmi podobné kruhovým dráham, hviezdy populácie II ich majú veľmi pretiahnuté (rotácia Galaxie).

Pohyb každej hviezdy je podmienený regulárnym poľom a pri tesných priblíženiach k iným hviezdam aj iregulárnym poľom. Vplyvom poruchového pôsobenia ostatných hviezd Galaxie na určitú hviezdu nie je dráha jednotlivých hviezd uzatvorená, t. j. hviezda sa po obehu okolo centra Galaxie nevráti presne do toho istého bodu ako predtým. Pri jednotlivých obehoch hviezda osciluje okolo určitej strednej dráhy vo vymedzenej, uzatvorenej oblasti. Rozsiahle numerické výpočty dráh hviezdy uskutočnil najmä G. Contopoulus a B. Strömgren v roku 1965 a A. Ollongrens s I. H. M. Torgardovou v roku 1962.

Výpočty ukázali, že podľa tvaru uzatvorených oblastí, v ktorých môže hviezda oscilovať pri svojich obehoch okolo centra Galaxie, ale ich nemôže prekročiť, sa dajú dráhy hviezd rozdeliť na tri charakteristické druhy: škatuľové dráhy, trubicové dráhy a obálkové dráhy. Škatuľové dráhy majú hviezdy, ktoré pri svojom obehu okolo centra Galaxie a pri postupnej zmene svojej vzdialenosti od tohto centra i od galaktickej roviny nemôžu opustiť oblasť pozdĺž svojej dráhy, ktorá má v priereze kolmom na smer dráhy hranatý, škatuľový tvar. Pri trubicových dráhach môže hviezda obiehať okolo stredu Galaxie v uzatvorenej oblasti s prierezom tvaru úzkej slučky, vytvárajúcej pozdĺž strednej dráhy trubicu. V krajnom prípade, keď je slučka limitne úzka, ide o čiarovú dráhu. Pri obálkovej dráhe sa hviezda môže pohybovať len v "obálke" pozdĺž strednej dráhy.

Kategória:Nebeská mechanika
Alexandr Dmitrijevič Dubiago

**Alexandr Dmitrijevič Dubiago** (; * 18. december 1903 – † 29. október 1959) bol sovietsky astronóm, profesor na univerzite v Kazani (od roku 1941) a riaditeľ Engeľgardtovho astronomického observatória pri Kazani (1954-1958). Zaoberal sa teoretickou a kometárnou astronómiou; bol zakladateľ kazanskej školy kometárnej astronómie a autor základnej učebnice Opredelenije orbit (Určovanie dráh, 1949).

Kategória:Narodenia v 1903
Kategória:Úmrtia v 1959
Kategória:Ruskí astronómovia
Kategória:Sovietski astronómovia
Kategória:Ruskí autori náučnej literatúry
Kategória:Sovietski autori náučnej literatúry
Dominion Astrophysical Observatory

right|thumb|Dominion Astrophysical Observatory

**Dominion Astrophysical Observatory** je astrofyzikálne observatórium v meste Saanich v kanadskej provincii Britská Kolumbia v Kanade (-123°25,0'; +48°31,3'; 229 m). Založené bolo v roku 1918. Od roku 1975 je súčasťou ústavu Herzberg Institute of Astrophysics. Zaoberá sa spektroskopickým a fotometrickým výskumom premenných hviezd.

## Výbava observatória
Observatórium je vybavené 185 cm a 122 cm reflektorom. Na vysunutej vysokohorskej stanici na Mount Kobau (-119°30,0'; +49°7,0'; 1 868 m) má 40 cm reflektor. K observatóriu je pridružené aj *Dominion Radio Astrophysical Observatory* v Pentictone (-119°37,2'; +49°19,2'; 546 m), ktoré je vybavené 26 m rádiovým ďalekohľadom a dvoma veľkými sústavami Millsovho kríža.

Kategória:Astronomické observatóriá v Kanade
Kategória:Saanich
Kategória:Stavby v Britskej Kolumbii
Dodaira Observatory

**Dodaira Observatory** je astronomické observatórium na vrchu Mount Dodaira v Japonsku (+139°11,8'; +36°0,2'; 879 m); patrí k ústavu *Tokio Astronomical Observatory*. Založené bolo v roku 1962. 

Zamerané je na fotografický, spektrálny a fotometrický výskum komét, planét, premenných hviezd a jasných hmlovín, určovanie presných polôh umelých družíc. Jeho vybavenie je 91 cm reflektor, Bakerova-Nunnova komora, 50 cm Schmidtova komora.

Kategória:Astronomické observatóriá v Japonsku
Discoverer

right|thumb|Návrat puzdra družice Discoverer 14

**Discoverer** boli americké umelé družice Zeme určené na vedecký a vojenský výskum. Snímkovali zemský povrch a naexponovaný film posielali späť na Zem v návratových puzdrách. Discoverer boli prvé družice s návratným puzdrom a prvé telesá, ktoré sa úspešne vrátili z kozmického priestoru.

Discoverer 1 štartoval na obežnú dráhu 28. februára 1959, Discoverer 13 bol prvou družicou, pri ktorej sa podarilo vyloviť z mora návratné puzdro (v roku 1960). Návratné puzdrá s padákmi sa zachytávali aj lietadlami do sietí. Mnohé sa stratili v mori. (Čas zostupu stačil na 4-5 preletov okolo puzdra.) Po návrate Discoverera 38 roku 1962 sa ďalšie údaje o družiciach neoznamovali. 

Kategória:Umelé družice USA
Kategória:Špionážne družice
Kategória:Návratové družice
Dilatácia času

**Dilatácia času** alebo **spomaľovanie času** je experimentálne overený poznatok špeciálnej teórie relativity, vyplývajúci z Lorentzových transformácií, spočívajúci v tom, že čas plynie relatívne pomalšie v sústave, ktorá sa vzhľadom na pozorovateľa v pokoji pohybuje určitou konštantnou rýchlosťou. Ak sa časový interval Δt medzi dvoma udalosťami meria hodinami v súradnicovej sústave pevne spojenej s pozorovateľom (vlastný čas), časový interval Δt medzi tými istými udalosťami meraný hodinami v inerciálnej sústave, kt. sa vzhľadom na pozorovateľa pohybuje rovnomerne rýchlosťou v (súradnicový čas), bude určený výrazom


\Delta t = \frac{\Delta t_0}{\sqrt{1 - (\frac{v}{c}})^2}


kde *c* je rýchlosť svetla. Časový interval medzi dvoma udalosťami je preto najmenší v tej súradnicovej sústave, vzhľadom na ktorú sú udalosti v stave pokoja. Podľa teórie relativity je dilatácia času vlastnosťou samého času, preto sa so vzrastajúcou rýchlosťou nespomaľujú len pohybujúce sa hodiny, ale aj všetky fyzikálne procesy. Z toho sa niekedy robí pochybný záver, že napríklad kozmonauti v kozmickej lodi pohybujúcej sa rýchlosťou blízkou rýchlosti svetla budú starnúť pomalšie a po návrate na Zem budú mladší ako ich vrstovníci (paradox dvojčiat).

## Externé odkazy

* Relativistická dilatácia času 

Kategória:Teória relativity
Dichroizmus

right|thumb|Dichroizmus

**Dichroizmus** je vlastnosť jednoosových kryštálov pri dvojlome rozdielne pohlcovať riadny a mimoriadny lúč. Veľmi silný dichroizmus vo viditeľnej oblasti svetla má kryštál turmalínu, ktorý pri hrúbke 1&nbsp;mm takmer úplne pohltí riadny lúč. Dichroizmus sa využíva v polarizačných zariadeniach na získanie rovinne polarizovaného svetla.

## Pozri aj
* polarizácia

Kategória:Optika
Kategória:Mineralógia
Vladimir Alexandrovič Džanibekov

**Vladimir Alexandrovič Džanibekov** (, rod. **Vladimir Alexandrovič Krysin**; * 13. máj 1942, Iskandar, Kazašská SSR, ZSSR) je bývalý sovietsky kozmonaut. V roku 1978 velil kozmickej lodi Sojuz 27 a absolvoval pobyt v kozmickej stanici Saľut 6. V roku 1981 velil kozmickej lodi Sojuz 39 (s pobytom na Saľute 6), roku 1982 Sojuzu T 6 (s pobytom na Saľute 7) a roku 1983 Sojuzu T 12 (s pobytom na Saľute 7).

## Život
Narodil sa ako Vladimir Alexandrovič Krysin, Džanibekov je priezvisko po prvej manželke. Vo svojich 11 rokoch začal navštevovať Suvorovské učilište. Vďaka výbornému vysvedčeniu sa dostal na štátnu univerzitu v Leningrade, dnešnom Petrohrade. Dúfal, že bude môcť skĺbiť štúdium s lietaním. Časom sa rozhodol univerzitu opustiť, prešiel na letecké učilište a venoval sa naplno svojej hlavnej záľube, lietaniu. Po čase sa stal leteckým inštruktorom. Potom ho získal kozmonaut German Titov na absolvovanie náročnej lekárskej prehliadky a vstupu do Hviezdneho mestečka. V roku 1970 vstúpil do Komunistickej strany. Bol zaradený do záložnej posádky sovietsko-amerického letu a potom do skupiny určenej pre program Sojuz – Saľut. Získal hodnosť kapitána. 

Do vesmíru sa dostal z kozmodrómu Bajkonur dvakrát, v roku 1978 so Sojuzom 27 spoločne s Makarovom, keď pracovali na stanici Saľut 6 a po šiestich dňoch v poriadku pristáli. Po druhýkrát letel v roku 1981 na palube Sojuzu 39 spoločne s kozmonautom Gurragčá z Mongolska, opäť na Saľut 6, 8 dní vo vesmíre, aj tentokrát pristátie v poriadku. Už rok potom letel tretíkrát v lodi Sojuz T-6 na novou stanici Saľut 7. Na tejto stanici to bola prvá pilotovaná posádka. Aj tento let bol takmer osemdenný. Na rovnakú orbitálnu stanicu sa dostal o dva roky neskôr s loďou Sojuz T-12. Naposledy vzlietol v roku 1985 na svoj piaty let v kozmickej lodi Sojuz T-13, cieľom bola opäť stanica Saľut 7, tentoraz však to bol dlhodobý pobyt - 113 dní. Vo vesmíre strávil Džanibekov spolu 145 dní. 
Neskôr dosiahol hodnosť generálmajora a v roku 1990 sa stal veliteľom Hviezdneho mestečka.

## Zdroje

Kategória:Narodenia v 1942
Kategória:Sovietski kozmonauti
Kategória:Sovietski letci
Kategória:Hrdinovia Sovietskeho zväzu
Kategória:Držitelia Radu Priateľstva
Dvojfarebný diagram

**Dvojfarebný diagram** je diagram vyjadrujúci v systéme UBV závislosť farebného indexu U-B od B-V. Dvojfarebný diagram umožňuje rozlíšiť hviezdy rozličných tried svietivosti. Pomocou dvojfarebného diagramu možno určiť aj veľkosť medzihviezdnej absorpcie.

## Pozri aj

* farebný systém
* spektrálna klasifikácia

Kategória:Spektroskopia
Kategória:Diagramy
DENPA

**DENPA** bola japonská umelá družica Zeme určená na výskum ionosféry, magnetického poľa a kozmického žiarenia, vypustená 19. augusta 1972 na excentrickú obežnú dráhu 245 – , so sklonom 31° a obežnou dobou 156,8 min. Mala hmotnosť , priemer  a výšku .

Kategória:Japonské umelé družice
Kategória:Kozmonautika v 1972
Diadème

**Diadème** boli francúzske umelé družica Zeme  s hmotnosťou , ktoré vyniesla na obežnú dráhu nosná raketa Diamant.

* Diadème-1 (D1C)
* Diadème-2 (D1D)

Diadème 1 štartovala 8. februára 1967 na dráhu 576 – , so sklonom 40°. Uskutočňovala geodetické merania. Diadème 2 štartovala 15. februára 1967. Obe družice štartovali z kozmodrómu Hammaguir.

## Externé odkazy
* Diadem-1C and -1D (en)

Kategória:Francúzske umelé družice
Kategória:Umelé družice Zeme
Kategória:Vedecké družice
Kategória:Kozmonautika v 1967
Diamant (nosná raketa)

right|thumb|Model rakety Diamant
**Diamant** bola francúzska trojstupňová nosná raketa, ktorá vypustila prvé francúzske umelé družice ako Asterix, Diadème, Dial a Diapason. 

Medzi rokmi 1965 až 1975 sa uskutočnilo 12 štartov, z ktorých bolo 9 plne úspešných. Prvé štyri štarty sa uskutočnili z kozmodrómu Hammaguir, zvyšné z Kourou. Boli vytvorené tri verzie rakety (Diamant A, Diamant B a Diamant BP4), ktoré sa odlišovali hlavne typom použitých raketových motorov. Raketa mala hmotnosť pri štarte  a dĺžku , na obežnú dráhu dokázala vyniesť náklad o maximálnej hmotnosti .

## Iné projekty

## Externé odkazy
* Capcom eSpace
* Jean-Jacques Serra: Diamant launchers
* 

Kategória:Francúzske nosné rakety
Dial

**Dial** (*Diamant Allemagne*) bola umelá družica Zeme na aeronomické výskumy, zostrojená v Nemecku a vynesená na obežnú dráhu v roku 1970 pomocou francúzskej rakety Diamant. Pohybovala sa vo výške 350-1 900 km. Hmotnosť jej prístrojov bol 10 kg, celková hmotnosť družice 60 kg.

Kategória:Nemecké umelé družice
Kategória:Umelé družice Zeme
Kategória:Vedecké družice
Kategória:Kozmonautika v 1970
Diapason

**Diapason** bola francúzska umelá družica Zeme určená na výskum ionosféry. Štartovala v roku 1966 zo základne Hammaguir na dráhu s perigeom 503 km, apogeom 2 753 km a sklonom 34°; mala hmotnosť 40 kg.

Kategória:Francúzske umelé družice
Kategória:Umelé družice Zeme
Kategória:Vedecké družice
Kategória:Kozmonautika v 1966
Dwingeloo Radio Observatory

right|thumb|Dwingeloo Radio Observatory

**Dwingeloo Radio Observatory** je rádioastronomické observatórium v Holandsku (-6°23,8'; +52°48,8'; 25 m), vybavené parabolickým rádioteleskopom s priemerom 25 m, v činnosti je od roku 1956. Malo priekopnícku úlohu najmä pri výskume štruktúry Galaxie.

Kategória:Astronomické observatóriá v Holandsku
Dichotómia (astronómia)

**Dichotómia** je úkaz, pri ktorom rozhranie svetla a tieňa prechádza stredom pozorovaného telesa (napríklad Merkúra). Nastáva vtedy, keď fázový uhol (Zem – teleso – Slnko) sa rovná 90°.

Kategória:Astronómia
Združenie výtvarných umelcov západného Slovenska

**Združenie výtvarných umelcov západného Slovenska** (ZVUZS) je nezisková organizácia, ktorá sa stará o zachovanie autorských práv.

Organizuje výstavy svojich členov i prizvaných výtvarníkov. Združuje 150 výtvarníkov. Na svojej www stránke má členov rozdelených podľa krajov západného Slovenska.

## Pozri aj
* Združenie výtvarných umelcov stredného Slovenska

## Externé odkazy
* Oficiálna stránka

Kategória:Výtvarné umenie na Slovensku
Dynamics Explorer

**Dynamics Explorer** bola dvojica amerických umelých družíc Zeme. Dynamic Explorer 1 a Dynamic Explorer 2, zameraná na výskum ionosféry a magnetosféry a ich vzájomnej interakcie, vypustená spoločne 3. augusta 1981 na odlišné dráhy. Prístroje družíc mali hmotnosť 55 kg, resp. 90 kg.

## Parametre dráh
* Dynamic Explorer 1: perigeum 559 km, apogeum 23 295 km, sklon 89,9°, obežná doba 411 min
* Dynamic Explorer 2: perigeum 298 km, apogeum 996 km, sklon 90°, obežná doba 97,7 min

Kategória:Umelé družice USA
Kategória:Kozmonautika v 1981
Kategória:Vedecké družice
Henry Draper

**Henry Draper** (* 7. marec 1837, Prince Edward County, Virgínia, USA - † 20. november 1882, New York, New York,) bol americký fyzik a astronóm amatér, člen Národnej AV USA (1877). Známe sú najmä jeho priekopnícke práce z oblasti astrofotografie a spektrografie. Získal prvú fotografiu spektra hviezdy Vega (1872). Pomenovaný je po ňom katalóg hviezdnych spektier Harvardského univerzitného Observatória Henry Draper Catalogue.

## Iné projekty

Kategória:Narodenia v 1837
Kategória:Úmrtia v 1882
Kategória:Fyzici USA
Kategória:Astronómovia USA
Henry Draper Catalogue

**Henry Draper Catalogue** je astronomický katalóg s astrometrickými a spektroskopickými dátami viac ako 225-tisíc najjasnejších hviezd viditeľných na severnej a južnej pologuli.

Prvýkrát bol publikovaný medzi rokmi 1918 a 1924. Zostavila ho Annie Jump Cannon a spolupracovníci na Harvard College Observatory pod vedením Edwarda C. Pickeringa a pomenovaný bol na počesť Henryho Drapera, ktorého vdova venovala peniaze potrebné na jeho financovanie.

## Pozri aj
* Zoznam HD objektov

## Externé odkazy

* HD katalóg online

Kategória:Astronomické katalógy hviezd
Dabih Maior

**Dabih Maior** (z  *sa’ad ad-dábih* - *mäsiarovo šťastie*; lat. ** - *väčší*) je spektroskopická dvojhviezda β Cap zdanlivej jasnosti 3,19m. Patrí do spektrálneho typu K0, do triedy svietivosti II. Neviditeľný sprievodca obieha okolo nej s periódou 1 374 d. Na oblohe vo vzdialenosti 205" od β Cap je hviezda β1 Cap (Dabih Minor), ktorá má rovnaký vlastný pohyb ako beta3 Cap. Vzdialenosť Dabih Maior od Zeme je 652 ly.

## Pozri aj

* Dabih Minor

Kategória:Súhvezdie Kozorožec
Kategória:Spektroskopické dvojhviezdy
Kategória:Oranžové obry
Dabih Minor

**Dabih Minor** (z  *sa’ad ad-dábih* - *mäsiarovo šťastie*; lat. ** - *menší*) je astrometrická dvojhviezda β1 Cap zdanlivej jasnosti 6,16m. Jej zložky, hviezdy zdanlivej jasnosti 6,2m a 10,1m, sú od seba vzdialené 85 AU. Jasnejšia z nich patrí do spektrálneho typu B9 a je spektroskopickou dvojhviezdou s periódou zmien spektra 8,7 d. Vzdialenosť Dabih Minor od Zeme je 251 ly.

## Pozri aj

* Dabih Maior

Kategória:Súhvezdie Kozorožec
Georgij Nikolajevič Dubošin

**Georgij Nikolajevič Dubošin** (; * 25. december 1904 - † 1986) bol sovietsky astronóm, od roku 1935 profesor na moskovskej univerzite, autor dvojzväzkového diela Nebeská mechanika (1962, 1964).

Kategória:Narodenia v 1904
Kategória:Úmrtia v 1986
Kategória:Sovietski astronómovia
Charles Moss Duke

**Charles Moss „Charlie“ Duke, Jr.** (* 3. október 1935, Charlotte, Severná Karolína, USA) je bývalý americký astronaut. V roku 1972 sa zúčastnil na lete kozmickej lode Apollo 16 na Mesiac.

## Život
### Mladosť a výcvik
Vyrastal v Lancasteri v Južnej Karolíne. Spoločne s otcom jazdil na lov, chytať ryby a neskôr svoje záľuby rozšíril aj na golf. Po absolvovaní základnej a strednej školy nastúpil do Akadémie admirála Farraguta na Floride. S vynikajúcim prospechom ju ukončil a so štipendiom pokračoval v štúdiách na United States Naval Academy v Annapolise. Tam získal diplom inžiniera námorných vied. Potom sa rozhodol lietať, v Georgii absolvoval základný letecký výcvik a neskôr sa zacvičil na lety s vrtuľníkom a na lietadlo F-86. Bol poslaný na vojenskú službu do Európy, vtedajšej NSR. Po troch rokoch sa v roku 1961 vrátil do USA a rozhodol sa študovať ďalej, tentokrát na Massachusetts Institute of Technology. V roku 1964 tam získal diplom inžiniera letectva a astronautiky. Nastúpil ako testovací letec a neskôr inštruktor na základni Edwards a v apríli 1966 bol prijatý do NASA do tímu kozmonautov. V tom čase bol ženatý a mal dvoch chlapcov.

### Lety do vesmíru
[thumb|Charles Duke pri odoberaní vzoriek na okraji krátera Plum na [Mesiaci počas misie Apollo 16, 1972]]

Odštartoval v kozmické lodi Apollo 16 spolu s kozmonautmi Youngom a Mattinglym z mysu Canaveral na jar roku 1972. Cieľom expedície bolo pristáť a vystúpiť na Mesiac. Zatiaľ čo na obežnej dráhe Mesiaca krúžil Mattingly, tak Young s Dukom na Mesiaci pristáli a strávili tam 71 hodín. Duke bol desiatym človekom, ktorý na povrch Mesiaca vystúpil. Po skončení prieskumu sa vrátili na obežnú dráhu a potom celá trojica v poriadku pristála na hladine Tichého oceánu po 11 dňoch vo vesmíre.

* Apollo 16 ( 16. apríl 1972 – 27. apríl 1972)

### Po lete
K 1. januáru 1976 z NASA aj z armády odišiel v hodnosti plukovníka vojenského letectva a venoval sa súkromnému podnikaniu. V roku 2005 bol na návšteve v Prahe a Brne, spojenej s prednáškou a rozdávaním autogramov, vystúpením v televízii Nova.

## Iné projekty

## Externé odkazy
* Oficiálna stránka 
* Oficiálny životopis na stránkach NASA 

## Zdroj
* *Sto hvězdných kapitánů*, vydalo nakladateľstvo  Práce, 1982, autor Milan Codr.
* http://www.lib.cas.cz/space.40/ASTRON/USA/DUKE-CM2.HTM

Kategória:Osobnosti zo Charlotte (Severná Karolína)
Kategória:Letci USA
Kategória:Testovací piloti USA
Kategória:Kozmonauti USA
Kategória:Príslušníci United States Air Force
Kategória:Program Apollo
Kategória:Lunárni kozmonauti
Kategória:Osobnosti NASA
Kategória:Kresťanské osobnosti USA
Kategória:Absolventi MIT
Kategória:Absolventi United States Naval Academy
Infant

thumb|Španielska infantská koruna

**Infant** (mužský rod) alebo **infantka** (ženský rod) je titul detí vládnucich kráľov v Španielsku a Portugalsku okrem korunných princov a korunných princezien (tí mali titul princ astúrsky, resp. brazílsky), ako aj titul detí týchto detí. Kráľ smel titul udeliť aj iným členom kráľovskej rodiny.

## Iné projekty

## Externé odkazy
* The style of Infante / Infanta de España

Kategória:Šľachtické tituly
Place de la Concorde

**Place de la Concorde** (slov. *Námestie svornosti*) je parížske námestie, jedno z najznámejších a najväčších pravobrežných námestí Seiny. Nachádza sa v 8. parížskom obvode na východnom konci bulváru Champs-Élysées.

## Poloha námestia
Do námestia ústi viacero parížskych ulíc. Zo severu je to Rue Royale a malá ulica Rue Saint-Florentin. Východným smerom z neho vybiehajú dve rovnobežne ležiace ulice - severnejšia Rue de Rivoli a južnejšie Nábrežie Tuileries. Medzi nimi ležia známe záhrady Tuileries, do ktorých sa z námestia vchádza impozantnou bránou. Západným pokračovaním Nábrežia Tuileries je popri Seine vedúca Promenáda kráľovnej. 

## História
Námestie je dielom francúzskeho architekta Ange-Jacquesa Gabriela, ktorý ho v roku 1754 začal stavať ako námestie Ľudovíta XV. V rokoch 1792 - 1795 nieslo meno *Námestie revolúcie*. Niekdajšiu sochu kráľa nahradila gilotína, ktorá v roku 1793 pripravila o život jeho nástupcu Ľudovíta XVI. a ďalších viac ako 1 300 ľudí. Po francúzskej revolúcii, ktorá odstraňovala všetky symboly kráľovstva, sa pre námestie hľadalo nové pomenovanie. V roku 1826 opäť zmenilo meno a pomenovali ho *Námestie Ľudovíta XVI.*, o štyri roky neskôr dostalo námestie dnešné pomenovanie. 

V roku 1934 sa námestie stalo dejiskom krvavého protivládneho povstania francúzskych fašistov.

Dnes je námestie živým parížskym priestorom, s nikdy neutíchajúcou dopravou a vyhľadávaným turistami. Blízkosť turisticky zaujímavých miest ho robí jedným z najatraktívnejších námestí hlavného mesta.

## Historické pamiatky a stavby
Na ploche námestia je umiestnených viacero zaujímavých historických pamiatok. Všetkým dominuje v centrálnej časti vztýčený 23 metrov vysoký a 230 ton vážiaci egyptský obelisk z ružovej žuly. Korunovaný je pozláteným pyramidálnym hrotom. Na námestí stojí od roku 1836. Jeho vznik sa datuje do roku 1 300 pred Kr. a pochádza z chrámu faraóna Ramessa II. v Luxore. Je darom egyptského vicekráľa Muhammada Aliho francúzskemu kráľovi Ľudovítovi Filipovi I.

Dva impozantné kone, strážiace po oboch stranách vstup na Champs-Élysées, sú replikami súsošia *Kone z Marly* (Chevaux de Marly) z prvej polovice 18. storočia. Ich autorom je francúzsky barokový sochár Guillaume Coustou. Mramorové originály dnes zdobia dvor Marly v Louvri.

Krásnym umeleckým doplnkom námestia sú dve fontány v severnej a južnej časti vytvorené podľa predlohy fontán na Námestí sv. Petra v Ríme.

V okolí námestia sa nachádza niekoľko dôležitých budov Paríža. Najimpozantnejšími sú dve budovy na jeho severnej strane, medzi ktorými prechádza Rue Royale - vľavo Hôtel de Crillon a vpravo Hôtel de la Marine, dnes slúžiaci ako budova Ministerstva námorníctva. Budova Hôtels du Plessis-Bellière je od roku 1898 sídlom francúzskeho Automobile Club de France.

## Iné projekty

## Externé odkazy
* Place de la Concorde z GoogleMaps

Concorde
Place de la Concorde
Kategória:Športoviská na Letných olympijských hrách 2024
Audouin Charles Dollfus

**Audouin Charles Dollfus** (* 12. november 1924, Paríž – † 1. október 2010, Versailles) bol francúzsky astronóm. Zaoberal sa fyzikou planét a Slnka. Roku 1966 objavil na observatóriu Pic du Midi Saturnov desiaty mesiac Janus.

## Referencie

Kategória:Narodenia v 1924
Kategória:Francúzski astronómovia
Frank Drake

**Frank Donald Drake** (* 28. máj 1930, Chicago, USA – † 2. september 2022, Aptos, Kalifornia, USA) bol americký rádioinžinier a astronóm.

Bol priekopníkom a organizátorom pokusov s príjmom signálov mimozemských civilizácií, vrátane založenia SETI.
 Od roku 1971 bol riaditeľom Národného astronomického a ionosferického centra, ktoré riadilo 305 m rádiový ďalekohľad Arecibo. Bol autorom slávnej Drakovej rovnice.

## Referencie

## Iné projekty

## Externé odkazy
* Životopis
* Základné informácie

Kategória:Astronómovia USA
Kategória:Astrofyzici USA
Kategória:Členovia American Academy of Arts and Sciences
Kategória:Členovia United States National Academy of Sciences
Kategória:Absolventi Cornell University
Kategória:Absolventi Harvard University
Kategória:Vyučujúci na Cornell University
Kategória:SETI
Kategória:Osobnosti zo Chicaga
Jere Lehtinen

**Jere Lehtinen** (* 24. jún 1973, Espoo, Fínsko) je bývalý fínsky hokejista. Od roku 1995 hral za klub NHL Dallas Stars. Hrával na pozícií pravého krídelníka.

## Hráčska kariéra
Jere Lehtinen bol draftovaný z 88. miesta v roku 1992 klubom Minnesota North Stars. Po tom, čo sa North Stars presunuli do Dallasu, vyhral Lehtinen Frank J. Selke Trophy trikrát a Stanley Cup v roku 1998.

Lehtinen reprezentoval Fínsko na viacerých medzinárodných turnajoch, vyhral jednu striebornú a dve bronzové medaily na olympijských hrách, striebro na Svetovom pohári v roku 2004 a bol súčasťou známeho fínskeho útoku "Ankkalinnan pojat" (podľa ich prezýviek "Tupu, Hupu, Lupu" - Huey, Dewey a Louie), ktorá v roku 1995 triumfovala na Majstrovstvách sveta v roku 1995. V tejto formácií hral Saku Koivu a Ville Peltonen, a víťazstvo v roku 1995 znamenalo historicky prvú zlatú medailu pre Fínsko na majstrovstvách sveta. Trojica sa tiež dostal do all-star výberu turnaja.

Lehtinen bol prvým fínskym hráčom, ktorému sa podarilo vyhrať majstrovstvá sveta aj Stanleyho pohár.

## Ocenenia
*Hral v zápase SM-liiga All-Stars- 1995
*Získal trofej Raimo Kilpiö - 1995
*Hral v NHL All-Star Game - 1998
*Frank J. Selke Trophy - 1998, 1999, 2003
*Stanley Cup - 1999

## Klubová štatistika

## Reprezentačná kariéra
Reprezentoval Fínsko na nasledujúcich podujatiach:
*1992 Majstrovstvá sveta v ľadovom hokeji (strieborná medaila)
*1994 Majstrovstvá sveta v ľadovom hokeji (strieborná medaila)
*1994 Zimné olympijské hry (bronzová medaila)
*1995 Majstrovstvá sveta v ľadovom hokeji (zlatá medaila)
*1996 Svetový pohár
*2002 Zimné olympijské hry (bronzová medaila)
*2004 Majstrovstvá sveta (strieborná medaila)
*2006 Zimné olympijské hry (strieborná medaila)

**Reprezentačné štatistiky**

## Iné projekty

## Externé odkazy
* 

## Zdroj

Kategória:Fínski hokejisti
Kategória:Hráči Espoo Blues
Kategória:Hráči TPS Turku
Kategória:Hráči Dallas Stars
Kategória:Hokejisti draftovaní klubom Minnesota North Stars
Kategória:Víťazi Stanleyho pohára
Kategória:Majstri sveta v ľadovom hokeji
Kategória:Strieborní olympijskí medailisti v ľadovom hokeji
Kategória:Bronzoví olympijskí medailisti v ľadovom hokeji
Kategória:Fínski strieborní olympijskí medailisti
Kategória:Fínski bronzoví olympijskí medailisti
Kategória:Účastníci MS v hokeji 1992
Kategória:Účastníci MS v hokeji 1994
Kategória:Účastníci MS v hokeji 2005
Kategória:Účastníci MS v hokeji 2007
Kategória:Osobnosti z Espoo
Kategória:Hokejisti na Zimných olympijských hrách 2002
Klasická hudba

thumb|notový zápis Requiem od W. A. Mozarta

**Klasická hudba** je veľmi zaužívané označenie pre vrcholnú formu obvykle orchestrálnej hudby hranej v histórii, za ktorú je v tomto ohľade považované najmä obdobie renesancie, baroka, klasicizmu a romantizmu (zhruba od roku 1550 do roku 1945), podľa mnohých názorov sa sem však zaraďujú i neskoršie zložitejšie členené slohy ako impresionizmus, expresionizmus a niektoré obrodenia starých štýlov ako napr. neoklasicizmus. Pojem klasická hudba sa pôvodne začal používať v 19. storočí, na označenie „vrcholného obdobia hudby“ od J. S. Bacha po Beethovena. Teoreticky by sem bolo možné zaradiť aj dnešnú orchestrálnu hudbu, celkove je však označenie klasická hudba kontroverzné.

Pod pojmom klasická hudba sa väčšinou myslí Európska klasická hudba, typická svojou notáciou, ktorá vznikla v 16. storočí. Typické pre klasickú hudbu sú aj rôzne druhy sláčikových nástrojov, ktoré dominujú najmä v orchestrálnej a komornej hudbe. Dôležitým nástrojom klasickej hudby je však aj klavír a organ.

## Žánre klasickej hudby
Medzi klasickú hudbu zaraďujeme celý rad žánrov a to najmä tieto:

* Sonáta
* Symfónia
* Tanečná hudba
* Opera
* Opereta
Antonio Puerta

**Antonio José Puerta Pérez** (* 26. november 1984, Sevilla, Španielsko – † 28. august 2007, Sevilla) bol španielsky futbalista, ktorý nastupoval predovšetkým v obranných radách futbalového tímu FC Sevilla. 

## Kariéra
Ľavonohý futbalista, ktorý nastupoval na ľavej strane futbalového ihriska. Jeho futbalové umenie ho priviedlo do reprezentácie a vzbudilo záujem takých klubov, ako Real Madrid, Arsenal alebo Manchester United.

## Smrť
25. augusta 2007 počas ligového stretnutia medzi Sevilla FC s Getafe CF skolaboval v dôsledku infarktu okolo 30. minúty zápasu. Spoluhráč Ivica Dragutinovič a lekársky tím pomohli Puertovi dostať sa na nohy a nechať ho vystriedať. V kabíne tímu skolaboval opäť, pričom musel byť prevezený do nemocnice. Jeho stav bol po resuscitácii vážny a orgány nakoniec záťaž nevydržali. Puerta zomrel 28. augusta 2007 na ich zlyhanie. Puertova smrť pripomína podobné tragédie, keď priamo počas zápasu zomreli Marc-Vivien Foé, Miki Fehér.

Puerta po sebe zanechal priateľku, ktorá porodila pár mesiacov po jeho smrti dieťa.

## Reprezentácia
V španielskej reprezentácii odohral 1 stretnutie, v ktorom gól nestrelil. Bol takisto členom kádru reprezentácie do 21 rokov.

## Iné projekty
 

Kategória:Španielski futbalisti
Kategória:Hráči Sevilla FC
Kategória:Úmrtia pri športe
Kategória:Osobnosti zo Sevilly